মহালয়ায় স্পেশাল মেট্রো, কখন থেকে মিলবে পরিষেবা? দেখুন

কলকাতা: যাত্রীদের জন্য সুখবর, মহালয়ার দিন মিলবে স্পেশাল মেট্রো পরিষেবা। আগামী রবিবার সকাল ৯ টার বদলে ভোর ৬টা ৫০ মিনিট থেকে চলবে মেট্রো। ক্ষুদিরাম-দক্ষিণেশ্বর রুটে সারাদিনে ১৮২টি পরিষেবা মিলবে। অন্যান্য রবিবার সারাদিন এই রুটে ১৩০টি পরিষেবা মেলে। মেট্রো তরফে জানানো হয়েছে, ‘মহালয়’ 21.09.2025 (রবিবার) উপলক্ষে ব্লু লাইনে বিশেষ পরিষেবা মিলবে যাত্রীদের। সাধারণ রবিবার ১৩০-এর পরিবর্তে মোট ১৮২ টি পরিষেবা মিলবে। আপ লাইনে ৯১ আপ এবং ডাউন লাইনে ৯১ পরিষেবা পাওয়া যাবে। মহানায়াক উত্তম কুমার এবং শহীদ খুদিরাম মেট্রো স্টেশন থেকে প্রথম মেট্রো পরিষেবাগুলি ৬টা ৫০ মিনিটে পাওয়া যাবে।

আর মাত্র কয়েকটা দিন তারপর উৎসবে গা ভাসাবে আপামর বাঙালি। পথেঘাটে ভিড়ও রেকর্ড গড়বে বলেই মনে করা হচ্ছে। আর সেকথা মাথায় রেখে রবিবার হলেও মহালয়ার দিন বাড়িত মেট্রো চালানোর সিদ্ধান্ত নিয়েছে কলকাতা মেট্রোরেল কর্তৃপক্ষ। বৃহস্পতিবার মেট্রোর এই বিজ্ঞপ্তিতে জানিয়েছে, ব্লু লাইন অর্থাৎ দক্ষিণেশ্বর থেকে শহিদ ক্ষুদিরাম পর্যন্ত দিনভর ১৮২ টি মেট্রো চলবে। অন্যান্য রবিবার প্রান্তিক স্টেশনগুলি থেকে সকাল ৯.৫০-এর আগে মেট্রো পাওয়া যায় না। কিন্ত রবিবারে এই সংখ্যা থাকে ১৩০। আরও বড় সুখবর, মহালয়ের দিন অন্যান্য সপ্তাহের বাকি ছ’দিনের মতো সকাল ৬.৫০ ও ৬.৫৫ থেকেই মেট্রো চলবে। দিনের শেষ মেট্রোর সময়সূচিতেও কোনও বদল নেই ওইদিন। ফলে মেট্রোর জন্য দীর্ঘ ১৫ মিনিট অপেক্ষা করতে হবে না যাত্রীদের।